Nick Cave and the Bad Seeds

**Nick Cave and the Bad Seeds,** ռոք խումբ միջազգային կազմով, հիմնադրվել է 1983 թվականին Մելբուռնում, ավստրալիացի երաժիշտ Նիկ Քեյվի կողմից։ Խմբի անվանումը բառացի թարգմանվում է որպես *Նիկ Քեյվ և վատ սերմեր*  (*վատ սերմ՝* իդիոմատիկ արտահայտություն, որը մոտ է ռուսական *վատ արյունին* և նշանակում է «ի ծնե փչացած» մարդ)։ Խումբը հիմնադրվել է Քեյվի և Միկ Հարվիի առաջին նախագծի՝ The Birthday Party-ի փլուզումից հետո։ Նոր խումբը ձայնի հիմք է վերցրել նոյզ-ռոքը, ինչպես նաև այնպիսի ոճերի տարրեր, ինչպիսիք են փանկ ռոքը, գոթիկ ռոքը, բլյուզը և նոու ուեյվը։ 1980-ականների ալբոմները հնչում են հիմնականում պոստ փանկի ոգով, սակայն հետագայում խումբը հակվեց դեպի ավելի նուրբ հնչողության։

## 1983−1989
[մինի|ձախից|[Նիկ Քեյվը 1986 թվականին]]
Bad Seeds-ի պատմությունը սկսվել է The Birthday Party *[[Mutiny/The Bad Seed]]* վերջին մինի ալբոմի թողարկումից և խմբի փլուզումից հետո։ «The Birthday Party-ի փլուզման հիմնական պատճառն այն էր, որ այն տեսակի երգերը, որոնք ես գրել եմ և այն տեսակի երգերը, որոնք գրել է Ռոլանդը (խմբի կիթառահարը) լիովին հակասում էին միմյանց» – նշել է Նիկը։ The Birthday Party-ի պաշտոնական լուծարումից հետո երաժիշտը միայնակ հիմնադրեց Nick Cave — Man Or Myth? նախագիծը (Նիկ Քեյվ՝ Մարդ թե՞ առասպել), որին իր մոտ վերցրեց Mute Records լեյբլը։ Այնտեղ Քեյվը հրավիրեց The Birthday Party-ի գործընկեր Միք Հարվիին, Magazine-ի բասիստ Բարրի Ադամսոնին և գործազուրկ Հյուգո Ռեյսին։ Միևնույն ժամանակ, Նիկը տեսել էր իրեն անհայտ գերմանական Einstürzende Neubauten խմբի ելույթը և հիացել էր առաջնորդ Բլիքսի Բառգելդի կերպարով․ վերջինս նույնպես համաձայնեց միանալ Քեյվի խմբին։ Խումբը մի քանի փորձնական ձայնագրություններ կատարեց պրոդյուսեր Մարկ Էլիսի հետ, որը հայտնի էր Flood մականունով և մի շարք համերգներ տվեց Nick Cave and the Cavemen (Նիկ Քեյվ և քարանձավային մարդիկ) անվանումով, որից հետո երաժիշտները տեղափոխվեցին Լոնդոն։

1984 թվականի մայիսին խումբը ստացավ վերջնական անվանումը՝ Nick Cave and the Bad Seeds, և սկսեց նյութեր ձայնագրել դեբյուտային ալբոմի համար։ *[[From Her to Eternity]]* ալբոմը թողարկվեց հունիսին և  միաձայն դրական կարծիքների արժանացավ։ Հաջորդ տարի խումբը տեղափոխվեց Արևմտյան Բեռլին և թողարկեց *[[The Firstborn Is Dead]]*-ը, որը հնչում է գոթական բլյուզային ոճով։ *[[Kicking Against the Pricks]]*-ի ալբոմի ձայնագրման ժամանակ Bad Seeds-ին միացավ Die Haut խմբի հարվածային գործիքներ նվագող Թոմաս Վիդլերը, ով ծագումով Շվեյցարիայից է։ Ալբոմի ձայնագրությանը մասնակցեցին նաև The Birthday Party-ի գործընկերներ Թրեյսի Պյուն և Ռոլանդ Հովարդը։ Ալբոմը ամբողջությամբ կազմված էր քավերներից։

Նույն թվականին թողարկվեց չորրորդ՝ *[[Your Funeral… My Trial]]* ալբոմը, որից հետո Ադամսոնը լքեց խումբը։ Այս ալբոմի վրա նկատելի էին կաբարեի տարրերը (մասնավորապես 8 րոպեանոց «The Carny» երաժշտական բեմադրությունում), որոնք վկայում են Bad Seeds-ի՝ ավելի բազմապլան երաժշտություն կատարելու ցանկության մասին։ Մռայլ և մտածկոտ *[[Tender Prey]]*-ը թողարկվեց 1988 թվականին, խմբին միացել էին ամերիկացի կիթառահար Քիդ Կոնգո Փավերսը և գերմանացի ստեղնահար Ռոլանդ Վուլֆը։ Այս ալբոմում էր գտնվում խմբի երգացանկում ամենահայտնի երգերից մեկը՝ «The Mercy Seat»-ը, որը հերթական անգամ գրավեց Bad Seeds-ի քննադատների ուշադրությունն ու կոմերցիոն առումով հաջողությունը։ Բայց չնայած թվացյալ բարեկեցությանը, այս ժամանակահատվածում խմբի անդամների մեծ մասը հուսահատորեն պայքարում էր թմրանյութերի և ալկոհոլային կախվածության դեմ։ Տասնամյակի վերջին կոլեկտիվը հայտնվեց ավստրալիացի ռեժիսոր Ջոն Հիլլկոուտի «Քաղաքացիական մահվան ուրվականները» ֆիլմում, իսկ Նիկ Քեյվը հրատարակեց իր առաջին վեպը՝ «Եվ էշը տեսավ Աստծո հրեշտակին»։[մինի|աջից|[Բլիքսա Բառգելդ|Բլիքսան Bad Seeds-ից հեռանալուց հետո]]

## 1990−1996
*Tender Prey*-ի աջակցությամբ շրջագայությունների ավարտից և թմրամիջոցների կախվածությունից հաջողությամբ ազատվելուց հետո խումբը տեղափոխվեց Բրազիլիայի Սան Պաուլո քաղաք։ Այնտեղ սկսվեցին ստեղնային բալլադների փորձարկումները, որոնց արդյունքում 1990 թվականին լույս տեսավ նուրբ և տխուր *[[The Good Son]]* ալբոմը։ Bad Seeds-ը բացարձակ դասական դարձրեց «The Weeping Song» երգը Նիկի ու Բլիքսայի դուետի համար։ 1992 թվականին Վուլֆը լքեց խումբը,  և եկան երկու նոր մասնակիցներ՝ բասիստ Մարտին Քեյսին և ստեղնահար Քոնվեյ Սավեջը։ Այդ կազմով խումբը թողարկեց *[[Henry's Dream]]*-ը, որը վկայեց դեպի ավելի ծանր ռոք խմբի քայլի մասին։ Ալբոմը պրոդյուսերում էր Դևիդ Բրիգսը, ով նախկինում աշխատել էր Նիլ Յանգի հետ։

1994 թվականին թողարկվեց ութերորդ *[[Let Love In]]* ալբոմը, որտեղ խումբը ունկնդիրներին ներկայացրեց նրբաճաշակ լիրիկական ռոք, որը հեռու է դասական ռոքից։ Կոլեկտիվին միացավ թմբկահար Ջիմ Սկլավունոսը։ 1996 թվականին թողարկվեց այսօրվա դրությամբ Bad Seeds-ի ամենահաջողակ ալբոմը՝ *[[Murder Ballads]]*-ը։ Այն ամբողջովին նվիրված է սպանության թեմային և լի է հրավիրված երաժիշտների հետ (Պի Ջեյ Հարվի, Շեյն Մաքգոուեն, Քայլի Մինոուգ) դուետներով և միանգամայն տարբեր կոմպոզիցիաներով, որոնց թվում են քնարական բալլադներ, ռոք և բլյուզային մասեր։ Այդ ընթացքում խումբ ընդունվեց նաև ջութակահար Ուորեն Էլիսը։

## 1997−2005
1997 թվականի *[[The Boatman’s Call]]* ալբոմը նշում է տալիս խմբի՝ մարդկանց միջև հարաբերությունների, կորստի և կարոտի մասին կենսագրական տեսակից հեռացումը։ Հաջորդ *[[No More Shall We Part]]* ալբոմը, ընդհանուր առմամբ, լավ արձագանքներ է ստանցել, դրա բովանդակությունը նկարագրվում է որպես «խորապես ողբերգական և գեղեցիկ սիրո երգեր, առանց հեգնանքի, սարկազմի կամ բռնության», սակայն քննադատները նշում են, որ խմբին սպառնում է ավելորդ սենտիմենտալության մեջ խեղդվելը։ Տասներկուերորդ *[[Nocturama]]* ալբոմը *Henry’s Dream* ժամանակների հնչյունին վերադառնալու փորձ դարձավ։ Ալբոմը ոչ միանշանակ արձագանքներ ստացավ։ Խմբի երկրպագուներին նա դուր եկավ, Ինչպես Bad Seeds-ի ցանկացած աշխատանք, բայց հին հնչեղությանը վերադառնալու խոստումը խումբը այդպես էլ չկարողացավ կատարել։

*Nocturama*–ի թողարկումից կարճ ժամանակ անց Բլիքսին իր համար ծանր որոշում կայացրեց լքել Nick Cave and the Bad Seeds–ից, որպեսզի ավելի շատ ժամանակ կարողանա տրամադրել Einstürzende Neubauten–ին։ Երաժիշտները բաժանվեցին որպես ընկերներ։ *[[Abattoir Blues/The Lyre of Orpheus]]* կրկնակի ալբոմի ձայնագրման ժամանակ Բառգելդի տեղը զբաղեցրեց կիթառահար և երգեհոնահար Ջեյմս Ջոնսթոնը Gallon Drunk խմբից։ *Abattoir Blues/The Lyre of Orpheus* պետք է լիներ որպես երկու առանձին ալբոմ, սակայն նրանք միասին թողարկվեցին։ Առաջին մասը պարունակում է ավելի ագրեսիվ կոմպոզիցիաներ, երկրորդը, ընդհակառակը, քնարական բալլադներ։ 2005 թվականին լույս տեսավ *[[B-Sides & Rarities]]* եռսկավառակային ժողովածուն, որը միացնում  էր երգերը բի-սայդներից սինգլներին, ինչպես նաև հազվագյուտ, նախկինում չհրատարակված նյութերին։մինի|ձախից|Նիկը իր վեպի շնորհանդեսի ժամանակ

## 2006−2013
Երկարատև շրջագայություններից հետո Bad Seeds-ի անդամները՝ Քեյվը, Էլիսը, Քեյսին և Սկլավունոսը  ձևավորում են սայդ–նախագիծ, որը կոչվում է Grinderman: Խումբը վճռական քայլ է կատարում Bad Seeds-ի փարթամ նվագախմբային հնչեղությունից և նվագում է ավտոտնակային ռոք՝ այնուամենայնիվ պահպանելով հիմնական խմբի աուրան։ *[[Grinderman]]*-ի առաջին համանուն ալբոմը թողարկվել է 2007 թվականին։ Մեկ տարի անց Bad Seeds-ը թողարկեց իր *[[Dig, Lazarus, Dig!]]* տասնչորսերորդ ալբոմը, ոգեշնչված աստվածաշնչյան Ղազարոսը Բեթանիայից պատմությունից։ Ալբոմը շարունակում է ուսումնասիրել *Grinderman*-ի կողմից սկսված փանկ ու ավտոտնակային ռոքը։ Ալբոմի թողարկմանը հաջորդեց Եվրոպայում և ԱՄՆ-ում շրջագայությունը։ Ջոնսթոնը հրաժարվեց մասնակցել դրան և լքեց խումբը։

2009 թվականի հունվարին երաժշտական փառատոններից մեկում Միք Հարվին հայտարարեց իր հեռանալու մասին։ Մուլտինստրումենտալիստը լքել է կոլեկտիվը 25 տարվա համատեղ աշխատանքից հետո՝ վկայակոչելով անձնական և մասնագիտական խնդիրները։ Խմբի շրջագայությունն ավարտել է կիթառահար Էդ Քուպերը, ով, այնուամենայնիվ, պաշտոնապես չի ընդունվել Bad Seeds։ Շրջագայության ավարտից հետո վերսկսել է գործունեությունը Grinderman նախագիծը։ Թողարկվել է *[[Grinderman 2]]* ալբոմը։ Քեյվը թողարկել է իր երկրորդ վեպը՝ Death of Bunny Munroe–ը։ 2011-ի դեկտեմբերին, *Grinderman 2 -ի* շրջագայությունից անմիջապես հետո, Grinderman կողմնակի նախագիծը լուծարվեց։ 2012 թվականի վերջին Ուորեն Էլիսը հարցազրույցներից մեկում պատմել է *[[Push the Sky Away]]* անվանումով Bad Seeds տասնհինգերորդ ալբոմի մասին, որը թողարկվել է 2013 թվականի փետրվարին։

## 2014−մեր օրեր
2014 թվականի հունվարին տեղի ունեցավ Նիկ Քեյվեի մասին ֆիլմի համաշխարհային պրեմիերան՝ «20 000 օր Երկրի վրա»։ Հատուկ այս փուլային պահի համար երաժշտի կարիերայում ձայնագրվել է Bad Seeds «Give Us a Kiss» նոր երգը։ Նույն թվականին տպագրության է պատրաստվել Քեյվի նոր ստեղծագործությունը, որը վերնագրված է «Հիգիենիկ փաթեթի երգ»։ Հրատարակության մեջ, պոեզիայի հետ մեկտեղ, ներառվել են օրագրային գրառումներ, որոնք արվել են Հյուսիսային Ամերիկայի քսաներկու քաղաքներով կոլեկտիվի շրջագայությունների ընթացքում։ 2014 թվականի վերջին Բրայթոնում խումբը սկսեց աշխատել նոր ստուդիական ձայնագրության վրա, որն ավարտվեց 2015 թվականի աշնանը Ֆրանսիայում։ Bad Seeds–ի տասնվեցերորդ ալբոմը, որը ստացել է *[[Skeleton Tree]]* անվանումը, թողարկվել է 2016 թվականի սեպտեմբերի 9-ին։ Նույն թվականի սեպտեմբերի 8-ին կինոթատրոններում ցուցադրվեց Էնդրյու Դոմինիկի «Ինչպես վախկոտ Ռոբերտ Ֆորդը սպանեց Ջեսսի Ջեյմսին» վավերագրական ֆիլմը, որի կոմպոզիտորները  Նիկ Քեյվը և Ուորեն Էլլիսն էին։

## Դիսկոգրաֆիա
մինի|աջից|Ձախից աջ՝ Մարտին Քեյսի, Նիկ Քեյվ, Ուորեն Էլիս

### Ստուդիական ալբոմներ
* *[[From Her to Eternity]]* (1984)
* *[[The Firstborn Is Dead]]* (1985)
* *[[Kicking Against the Pricks]]* (1986)
* *[[Your Funeral… My Trial]]* (1986)
* *[[Tender Prey]]* (1988)
* *[[The Good Son]]* (1990)
* *[[Henry’s Dream]]* (1992)
* *[[Let Love In]]* (1994)
* *[[Murder Ballads]]* (1996)
* *[[The Boatman’s Call]]* (1997)
* *[[No More Shall We Part]]* (2001)
* *[[Nocturama]]* (2003)
* *[[Abattoir Blues/The Lyre of Orpheus]]* (2CD) (2004)
* *[[Dig, Lazarus, Dig!!!]]* (2008)
* *[[Push the Sky Away]]* (2013)
* *[[Skeleton Tree]]* (2016)
**[[Ghosteen]]* (2019)
**Wild God* (2024)

### Համերգային ալբոմներ
* *[[Live Seeds]]* (1993)
* *[[God Is in the House]]* (DVD) (2003)
* *[[The Abattoir Blues Tour]]* (2CD/2DVD) (2007)
* *[[Live at the Royal Albert Hall (альбом Nick Cave and the Bad Seeds)|Live at the Royal Albert Hall]]* (2008)
* *[[Live from KCRW]]* (2013)

### Հավաքածուներ
* *[[The Best of Nick Cave and the Bad Seeds]]* (1998)
* *[[B-Sides & Rarities]]* (3CD) (2005)
**[[Lovely Creatures: The Best of Nick Cave and the Bad Seeds]]* (2017)

## Հիմնական կազմեր


ImageSize = width:850 height:auto barincrement:20
PlotArea = left:110 bottom:125 top:0 right:30
Alignbars = justify
DateFormat = mm/dd/yyyy
Period = from:09/01/1983 till:01/01/2017
TimeAxis = orientation:horizontal format:yyyy

Colors =
 id:vocals   value:red          legend:Վոկալիստ
 id:multi    value:green        legend:Մուլտիինստրումենտալիստ
 id:guitar   value:brightblue   legend:Կիթառիստ
 id:keys     value:orange       legend:Ստեղնաշարահար
 id:bass     value:purple       legend:Բասիստ
 id:drums    value:yellow       legend:Թմբկահար
 id:lines    value:black        legend:Ստուդիական_ալբոմներ
 id:gmulti   value:drabgreen
 id:gguitar  value:skyblue

Legend = orientation:vertical position:bottom columns:2

ScaleMajor = increment:3 start:01/01/1984
ScaleMinor = unit:year increment:1 start:09/01/1983

LineData =
 at:06/18/1984 color:black layer:back
 at:03/01/1985 color:black layer:back
 at:05/18/1986 color:black layer:back
 at:08/30/1986 color:black layer:back
 at:09/19/1988 color:black layer:back
 at:01/17/1990 color:black layer:back
 at:04/27/1992 color:black layer:back
 at:04/18/1994 color:black layer:back
 at:02/05/1996 color:black layer:back
 at:03/03/1997 color:black layer:back
 at:04/02/2001 color:black layer:back
 at:02/03/2003 color:black layer:back
 at:09/20/2004 color:black layer:back
 at:03/03/2008 color:black layer:back
 at:02/18/2012 color:black layer:back

BarData =
 bar:Cave      text:Նիկ Քեյվ
 bar:Harvey    text:Միկ Հարվի
 bar:Ellis     text:Ուորեն Էլիս
 bar:Bargeld   text:Բլիքսա Բառգելդ
 bar:Race      text:Հյուգո Ռեյս
 bar:Powers    text:Քիդ Կոնգո Փավերս
 bar:Johnston  text:Ջեյմս Ջոնսթոն
 bar:Wolf      text:Ռոնալդ Վուլֆ
 bar:Savage    text:Կոնվեյ Սավեջ
 bar:Adamson   text:Բարրի Ադամսոն
 bar:Casey     text:Մարտին Քեյսի
 bar:Wydler    text:Թոմաս Վիդլեր
 bar:Sclavunos text:Ջիմ Սկլավունոս

PlotData=
 width:10 textcolor:black align:left anchor:from shift:(10,-4)
 bar:Cave      from:09/01/1983 till:end        color:vocals
 bar:Harvey    from:09/01/1983 till:01/22/2009 color:multi
 bar:Ellis     from:01/01/1997 till:end        color:multi
 bar:Bargeld   from:09/01/1983 till:03/04/2003 color:guitar
 bar:Race      from:09/01/1983 till:10/01/1984 color:guitar
 bar:Powers    from:10/15/1986 till:03/01/1990 color:guitar
 bar:Johnston  from:06/01/2003 till:09/01/2008 color:guitar
 bar:Wolf      from:10/15/1986 till:08/01/1989 color:keys
 bar:Savage    from:03/01/1990 till:end        color:keys
 bar:Adamson   from:09/01/1983 till:06/01/1986 color:bass
 bar:Adamson   from:02/01/2013 till:end        color:bass
 bar:Casey     from:03/01/1990 till:end        color:bass
 bar:Wydler    from:04/15/1985 till:end        color:drums
 bar:Sclavunos from:04/13/1994 till:end        color:drums



## Ծանոթագրություններ

## Արտաքին հղումներ
* Официальный сайт группы Nick Cave and the Bad Seeds  
* Страница группы на Myspace 
* Страница Bad Seeds на лейбле ANTI- Records 
* Nick Cave Online — англоязычный фан-сайт Ника Кейва 

Կատեգորիա:1983 հիմնադրված երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Ավստրալիական երաժշտական խմբեր
Կատեգորիա:Գոթիկ ռոք խմբեր
Կատեգորիա:1983 հիմնադրումներ Ավստրալիայում